**Tisztelt Sportszervezetek!**

**Tájékoztató levél Bozsik Egyesületi nevezésről**

**Tisztelt csapatvezetők, képviselők!**

Ezúton tájékoztatjuk Önöket **az OTP** **Bozsik Egyesületi Program 2020/21-évadjára** történőnevezéshez szükséges információkról és a nevezéshez szükséges dokumentumokról.

A Bozsik Egyesületi program 2020/2021 évadjára történő nevezést és az ehhez szükséges dokumentumokat **az MLSZ IFA (**[**ifa.mlsz.hu**](http://ifa.mlsz.hu/)**)** rendszerében, **a Bozsik Egyesületi Program menüpont/ Sportszervezeti adminisztráció/ Bozsik nevezések** alatt tehetik meg.

**Nevezési időszak:**

**2020. augusztus 10. hétfő 9 órától - 2020. augusztus 16. vasárnap 24 óráig.**

* A nevezési szándék feltöltésének határideje **2020. augusztus 16 vasárnap. 24.00** óra.

**Nevezési hiánypótlás: 2020. augusztus 17-től, 2020 augusztus 19. 12.00 óráig.**

*(Hiánypótlásra csak azon egyesületek jogosultak melyek az IFA felületen megkezdték a nevezési folyamatot a megadott nevezési időszakon belül.)*

A nevezési felület 2020. augusztus 10-én megnyílik, ezért kérnénk, hogy lehetőség szerint a nevezéshez előkészülni szíveskedjenek!

Kérjük, hogy a**nevezéshez szükséges, kötelezően feltöltendő dokumentumokat beszerezni szíveskedjenek,**hogy ezek hiánya ne legyen akadálya a nevezésüknek.

*Azoknál a sportszervezeteknél, akik 2020/2021-es évadra vonatkozóan az MLSZ-hez már benyújtották nevezésüket és az alábbi dokumentumokat feltöltötték, eltekintünk az újabb beszerzéstől.*

**A több oldalas dokumentumokat nem oldalanként, hanem 1 file-ban, scannelve kell feltölteni!**

A szükséges dokumentumok az alábbiak:

1. NAV "0"-ás igazolás – 30 napnál nem régebbi keltezésű legyen (a nevezéshez, a köztartozásmentes adózói adatbázis igazolását is elfogadjuk)

2. Társadalmi szervezeti kivonat - 30 napnál nem régebbi keltezésű legyen (az elnök tudja kikérni a cégbíróságon)

3. Önkormányzati igazolás - 30 napnál nem régebbi keltezésű legyen

4. Pályahasználati szerződés a 2020/21-es bajnoki évre (ahol lejárt a pályahasználati engedély)

A nevezések során belső üzenetek kerülnek elküldésre az adott nevezéssel kapcsolatban, ha státusz változásra kerül sor.

**A Bozsik Programban való 2020/21-évadjára vonatkozó korosztályok besorolása:**

U6-7    -           2014. január 1. után született játékengedéllyel rendelkező lányok és fiúk

U8-9    -           2012. január 1. - 2013. december 31. között született fiúk és lányok

U10-11 -          2010. január 1. - 2011. december 31. között született lányok és fiúk

U12-13 -          2008. január 1. - 2009. december 31. között született lányok és fiúk

A sikeres nevezést követően a Bozsik Egyesületi Program tervezett kezdési időpontjai:

* tornák: 2020.09.12-13-14 (U11/U13)
* fesztiválok: 09.19-20 (U7/U9)

A tornákon, illetve a fesztiválokon ***továbbra is csak abban az esetben vehetnek részt a gyerekek, amennyiben rendelkeznek érvényes játék és sportorvosi engedéllyel egyaránt. (Játékengedély csak 5. életévüket betöltött gyerekek részére igényelhető.)***

Szeretnénk felhívni a figyelmüket, hogy az egyesületekkel kötelezően együttműködő oktatási intézmények (minimum 1 iskola, 1 óvoda) 2020/2021 tanévi támogatásait (sportcsoportvezetők díja, intézményi sporteszköz csomag) a sportszervezetek 2021/2022-es TAO sportfejlesztési programjába szükséges tervezni 2021. február 28-ig.

Az erre vonatkozó kötelezettségvállalást a Bozsik Egyesületi nevezés elfogadó nyilatkozata tartalmazza.

Amennyiben kérdésük van küldjék el emailben vagy keressék az MLSZ illetékes munkatársait.

Budapest, 2020. augusztus 06.

Üdvözlettel:

Novák Péter

[novak.peter@mlsz.hu](mailto:novak.peter@mlsz.hu)

30/7742653